L 104/40
DA
Den Europæiske Unions Tidende
19.4.2023
DEN EUROPÆISKE CENTRALBANKS RETNINGSLINJE (EU) 2023/832 af 16. december 2022 om ændring af retningslinje (EU) 2016/65 om anvendelsen af haircuts i forbindelse med gennemførelsen af Eurosystemets pengepolitiske ramme (ECB/2015/35) (ECB/2022/49)
STYRELSESRÅDET FOR DEN EUROPÆISKE CENTRALBANK HAR —
under henvisning til traktaten om Den Europæiske Unions funktionsmåde, særlig artikel 127, stk.
2, første led,
under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, samt artikel 9.2, 12.1, 14.3, 18.2 og artikel 20, første afsnit, og
ud fra følgende betragtninger:
(1)
I henhold til artikel 18.1 i statutten for Det Europæiske System af Centralbanker og Den Europæiske Centralbank kan Den Europæiske Centralbank (ECB) og de nationale centralbanker i de medlemsstater, der har euroen som valuta (herefter »de nationale centralbanker«), udføre lånetransaktioner med kreditinstitutter og andre markedsdeltagere, hvor lån ydes mod passende sikkerhed.
De generelle betingelser, hvorunder ECB og de nationale centralbanker er rede til at indgå i lånetransaktioner, herunder kriterierne for afgørelse af belånbarheden af sikkerhed med henblik på Eurosystemets lånetransaktioner, er fastlagt i Den Europæiske Centralbanks retningslinje (EU) 2015/510 (ECB/2014/60) (1).
(2)
Alle aktiver, som er belånbare i forbindelse med Eurosystemets kreditoperationer, er underlagt specifikke risikokon­ trolforanstaltninger for at beskytte Eurosystemet mod finansielle tab under omstændigheder, hvor dets sikkerhed skal realiseres på grund af en modparts misligholdelse.
Eurosystemets ramme for risikokontrol gennemgås regelmæssigt for at sikre tilstrækkelig beskyttelse.
Som følge af denne regelmæssige gennemgang besluttede Styrelsesrådet den 15. juli 2022 at indføre visse ændringer af rammen for risikostyring.
(3)
Styrelsesrådet besluttede yderligere at udfase den midlertidige nedsættelse af haircuts, der var blevet besluttet som led i de midlertidige lempelser af sikkerhedsstillelse, som Eurosystemet traf som reaktion på de ekstraordinære økonomiske og finansielle omstændigheder i forbindelse med spredningen af coronavirus (covid-19).
Dette er andet skridt i den gradvise udfasning af nedsættelsen af haircuts, som Styrelsesrådet besluttede den 23. marts 2022, og afslutter udfasningen.
(4)
Da risikoprofilen for andre særligt dækkede obligationer reguleret ved lovgivning og multi cédulas ligner risikoprofilen for særligt dækkede obligationer af jumbo-typen, besluttede Styrelsesrådet også, at de bør underlægges samme haircut, og derfor bør alle særligt dækkede obligationer reguleret ved lovgivning og multi cédulas omfattes af haircutkategori II, og henvisninger til særligt dækkede obligationer af jumbo-typen bør udgå fra Den Europæiske Centralbanks retningslinje (EU) 2016/65 (ECB/2015/35) (2).
(1) Den Europæiske Centralbanks retningslinje (EU) 2015/510 af 19. december 2014 om gennemførelsen af Eurosystemets pengepolitiske ramme (retningslinjen om dokumentationsgrundlaget) (ECB/2014/60) (EUT L 91 af 2.4.2015, s. 3).
(2) Den Europæiske Centralbanks retningslinje (EU) 2016/65 af 18. november 2015 om anvendelsen af haircuts i forbindelse med gennemførelsen af Eurosystemets pengepolitiske ramme (ECB/2015/35) (EUT L 14 af 21.1.2016, s. 30).